Kerana Lelaki Itu

Kerana Lelaki Itu merupakan sebuah siri drama televisyen Malaysia 2013 dibintangi oleh Zarina Zainoordin, Ana Dahlia, Siti Elizad, Riz Amin dan Fikhree Bakar. Siri ini memulakan tayangan perdana di Slot Ratu TV9 dari 26 Februari 2013 hingga 15 April 2013 menggantikan Dalam Setiap Sujud.

Siri ini boleh didapati melalui penstriman dalam talian di saluran YouTube rasmi TV9.

Sinopsis
Kisahnya bermula dengan perkahwinan Dr. Hanafi bersama pasangannya Diana, seorang peguam dan Syukri bersama Munirah. Dr. Hanafi dan Syukri telah berjanji untuk memberi kebahagiaan kepada pasangan masing-masing. Setelah dua tahun berkahwin, Diana masih lagi belum mendapat zuriat. Diana tahu perasaan suaminya dan telah mencadangkan suaminya untuk berkahwin dengan Azzah, sahabat baiknya. Setelah mendapat seorang cahaya mata, Dr. Hanafi jarang pulang ke rumah Diana.

Sementara itu, Syukri yang bercita-cita untuk menjadi pengarah, akhirnya berjaya menggapai impiannya untuk menerbit dramanya sendiri dengan bantuan isterinya Munirah. Sebagai isteri, dia tahu Syukri tidak dapat mencapai cita-citanya kerana kekurangan modal. Oleh itu, Munirah telah mencagarkan geran tanah peninggalan bapanya untuk dibuat sebagai modal. Namun, sebagai pengarah muda yang berjaya, Syukri mula digoda oleh Camelia, seorang pelakon baru dan juga adik kepada Dr. Hanafi. Walaupun Syukri cuba menepis godaan Camelia, namun, sebagai seorang lelaki, dia akhirnya mengalah. Hubungan mereka menjadi semakin intim sehinggalah menjadi kecurigaan kepada para media.

Apakah kesudahan kepada kedua rumahtangga ini? Adakah peluang kedua bagi Dr. Hanafi dan Syukri untuk memujuk hati isteri mereka yang lara?

Pelakon

Pelakon utama
 Ana Dahlia sebagai Munirah 
 Siti Elizad sebagai Diana
 Fikhree Bakar sebagai Dr. Hanafi
 Riz Amin sebagai Syukri
 Tunku Hanis sebagai Azzah
 Zarina Zainoordin sebagai Camelia
 Noryati Taib sebagai Umi Zulaika
 Syafiq Kyle sebagai Dr. Tajul

Rujukan

Drama Melayu 2013
Rancangan TV9